Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: 1995. évi CXVII. törvény módosítása
Paragraph Index: 185

(2) Az értékpapírletét alapja a program szervezõje és a letétkezelõ közötti keretszerzõdés, valamint a program szervezõje, a letétkezelõ és a magánszemély közötti egyedi szerzõdés. A különbözõ napokon átvett értékpapír(ok)ról a felek külön-külön egyedi szerzõdést kötnek, ha az értékpapírok letétbe helyezése nem egy napon történik. A keretszerzõdés az elismert program nyilvántartási számát, valamint a program szervezõjének és a letétkezelõnek a cégnevét, adószámát és levelezési címét, míg az egyedi szerzõdés — az említett adatok mellett — a kedvezményezett magánszemély nevét, adóazonosító számát és levelezési címét, továbbá a letétbe helyezett értékpapír(ok) azonosításához szükséges adatokat, valamint a kötelezõ tartási idõszak kezdõ napját is tartalmazza. Az érintett köteles az említett adataiban bekövetkezett bármely változásról a változástól számított 15 napon belül tájékoztatni a többi szerzõdõt. A letétbe helyezett értékpapírral a program szervezõje csak a magánszeméllyel együttesen, míg a magánszemély — a keretszerzõdés eltérõ, minden részt vevõ magánszemélyre azonos feltételek mellett megállapított rendelkezése hiányában — önállóan rendelkezhet.

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes